Koronaviruspandemian 2019– tapahtumahistoria
Maaliskuu 2021

Päätapahtumat: Kuntavaalien siirto kesäkuulle, Astra Zenecan rokotteen veritulppaepäilyt, Suomessa liikkumisrajoitusten käyttöönoton harkinta, Suomessa maskipakot lukuisissa paikoissa ja rokotusten painottamisen pahimmille tautialueille harkitseminen (riskiryhmien jälkeen).
1. maaliskuuta Suomessa valtioneuvosto ja presidentti toteavat poikkeusolot. Ilmoitus herättää kritiikkiä, sillä valmislain pykäliä aiotaan ottaa käyttöön ilman eduskunnan hyväksyntää.. Iltapäivällä pääministeri Sanna Marin ilmoittaa Twitterissä, että valmiuslain pykäliä ei oteta (sovelletusti) käyttöön, vaan "-- asia selvitetään oikeudellisesti vielä kertaalleen"
2. maaliskuuta Etelä-Suomen aluehallintaviraston tulkinta sulkutilan rajoituksista herättää epäselvyyttä, sillä se tulkitsee lakia siten, että esimerkiksi kuntosaleja voitaisiin pitää auki enintään kymmenelle hengelle. Tiedotusta ja lainvalemistelua pidetään epäselvänä ja huonosti valmisteltuna.
Hallitus pitää erikoisinfotilaisuuden opiskelijoille, johon opiskelijat ovat saaneet lähettää omia kysymyksiänsä. Tapahtuma lähetetään suorana  Yle TV1:llä, Yle Radio 1:llä ja verkossa. Korkeakoulujen yhteishakua pidennetään kahdella viikolla.
Texasin kuvernööri Greg Abbott ilmoittaa lukuisten rajoitusten poistamisesta. Presidentti Biden kritisoi päätöstä.
3. maaliskuuta THL ilmoittaa 797 uutta tapausta Suomessa. Se on päiväkohtainen ennätys koko pandemian aikana Suomessa. Suomessa yli 400 000 on saanut vähintään yhden rokotteen. Pirkanmaalla suositetaan etäopetukseen siirtymistä, toisin kuin se 26. helmikuuta suositteli.
Venäläinen koronarokote (Sputnik V) otetaan Euroopan lääkevirasto EMA:n arvioitavaksi..
4. maaliskuuta Suomessa raportoidaan 757 tapausta (rikkoen 60 000 rajan). Italia ja EU estävät Astra Zenecan 250 000 rokotteen erän kuljettamisen Australiaan - syynä EU:n oman rokotesopimuksen viivästyminen Astra Zenecan kanssa. Venäjän uutstoimisto Tass uutisoi Venäjän olevan valmis tarjoamaan Sputnik V -rokotteen valmistusteknologiaa Suomelle.
5. maaliskuuta Oikeusministeriö esittää huhtikuun kuntavaalien siirtämistä. Suomen aikuisväestöstä vähintään yhden rokoteannoksen on saanut tasan 10,0 %.
6. maaliskuuta Kuntavaaleja päätetään siirtää. Uusi vaalipäivä on 13. kesäkuuta. Päätös syntyy THL:n tilannekatsauksen perusteella, jonka mukaan Suomessa voisi kuntavaalien aikaan huhtikuussa olla jopa 11 200 tartuntaa päivässä. Eduskuntapuolueista vain Perussuomalaiset vastustavat päätöstä.
Itävallan Wienissä ja Ruotsin Tukholmassa ihmiset mellakoivat koronarajoituksia vastaan.
Yhdysvaltain edustajainhuone hyväksyy 1,9 biljoonan dollarin elvytyspaketin.
7. maaliskuuta Rokotusten kärkimaa Israel alkaa purkamaan rajoituksia. Suomessa todetaan 511 uutta tartuntaa.
8. maaliskuuta Syyrian presidentillä Bašar al-Assadilla ja hänen vaimollaan todetaan koronatartunta.
9. maaliskuuta Suomessa astuu voimaan kolmen viikon sulkutila (vaikka alun perin sen oli tarkoitus alkaa edellisenä päivänä, maanantaina 8.3.) - esimerkiksi ravintolat sulkeutuvat, mutta ne saavat yhä ulosmyydä annoksia.
Japanin hallitus päättää kieltää ulkomaalaisen yleisön pääsyn vuoden 2021 olympialaisiin.
10. maaliskuuta THL suosittaa Astra Zenecan rokotetta myös yli 70-vuotiaille. Suomessa on nyt annettu puolelle miljoonalle ihmiselle ensimmäinen rokote.
Julkisesti koronaa vähätelleellä Tansanian presidentillä John Magufulilla kerrotaan olevan koronatartunta, ja hänen olevan sairaalahoidossa.
11. maaliskuuta
Euroopan lääkevirasto EMA suosittaa myyntilupaa Johnson & Johnsonin koronarokotteelle.
Virossa astuu voimaan kuukauden kestävä sulkutila. Virossa ilmaantuvuusluku on Euroopan korkeimpia.
Tanska ja muutamat muut valtiot keskeyttävät rokottamisen AstraZenecan rokottella koska useilla rokotetuilla on esiintynyt verihyytymiä. Euroopan lääkevirasto kuitenkin suosittaa rokotusten jatkamista AstraZenecan rokotteella, sillä vähäisten tapausten uskotaan olevan vain luonnollisia ilmentymiä, eikä määrässä ole nähtävissä rokotteesta johtuvaa nousua.
12. maaliskuuta WHO hyväksyy Johson & Johsonin koronarokotteen. Thaimaa ja Bulgaria keskeyttävät Astra Zenecan rokotteen käytön.
13. maaliskuuta Astra Zeneca ilmoittaa jälleen viivästyksistä toimituksissa.
14. maaliskuuta Irlannissa suositellaan keskeyttämään Astra Zenecan koronavirusrokotteen käyttäminen.
15. maaliskuuta Suomessa on Fimealle on raportoitu yhdeksän veritulppaepäilyä. Portugalissa, Hollannissa, Saksassa, Italiassa ja Espanjassa keskeytetään Astra Zenecan rokotteella rokottaminen.
Viron pääministerillä Kaja Kallaksella todetaan tartunta.
Turussa ja Tamperella astuu voimaan maskipakko joukkoliikenteessä. Maskin käyttöä ei kuitenkaan valvota, joten pakko on lähinnä symbolinen
Suomen yliopistojen rehtorineuvosto Unifi ry kertoo että yliopistojen kevään pääsykokeet aiotaan järjestää fyysisesti kampuksilla.
16. maaliskuuta Ruotsi ja Liettua keskeyttävät Astra Zenecalla rokottamisen.
17. maaliskuuta Etelä-Suomen aluehallintavirasto päättää testauspakosta mm. Helsinki-Vantaan lentoasemalla ja Helsingin satamassa.
Koronakriittinen Tansanian presidentti John Magufuli ilmoitetaan kuolleeksi. Viralliseksi kuolinsyyksi kerrotaan pitkäaikaiset sydänongelmat, mutta vuodetun tiedon perusteella syynä olisi koronaviruksen aiheuttama tauti. Magufuli oli suhtautunut koronaan hyvin välinpitämättömästi, ja esimerkiksi jättänyt hankkimatta maahansa koronarokotteita.
18. maaliskuuta Euroopan lääketurvallisuusvirasto EMA kertoo tiedotustilaisuudessa Astra Zenecan rokotteen olevan turvallinen. Suomessa aikuisväestöstä on rokotettu yli 15,0 prosenttia.
19. maaliskuuta Suomi keskeyttää rokotukset Astra Zenecan rokotteella viikoksi. Useat maat aloittavat uudelleen Astra Zenecan rokotteen käytön. Norja, Ruotsi ja Tanska keskeyttävät rokottamisen Astra Zenecan rokotteella. Suomessa THL pohtii rokotejärjestyksen muuttamista.
20. maaliskuuta Euroopassa pidetään monia mielenosoituksia koronarajoituksia vastaan - mm. Ruotsin Malmössä, Saksan Kasselissa ja Lontoossa. Myös useat kevätlomaa (spring break) viettävät nuoret mellakoivat Miami Beachillä. Helsingissä mielenosoittajia on noin 400.
Puolet Britannian väestöstä on rokotettu.
Kuuba ilmoittaa rokottaneensa 44 000 omalla Soberna 2 -rokotteellaan.
Pakistanin pääministerillä Imran Khanilla uutisoidaan olevan koronatartunta.
21. maaliskuuta Kongon demokraattisen tasavallan opposition presidenttiehdokas Guy-Brice Parfait Kolelasin uutisoidaan kuolleen koronaan.
22. maaliskuuta Hallitus esittää ravintoloiden sulun jatkamista aina 18. huhtikuuta asti. Rajoitusten oli määrä päättyä viikon kuluttua. Suomessa sairaalahoidossa on 306 ihmistä, joka on pandemia-ajan huippulukema. Liikkumisrajoituksista ei saada päätöstä.
23. maaliskuuta Liikenne- ja viesintävirasto rajoittaa Varsinais-Suomen alueella joukkoliikenteen sallittuja matkustajamääriä puoleen. Venäjän presidentin Vladimir Putinin uutisiodaan saaneen koronarokotteen.
24. maaliskuuta Ruotsi höllentää matkustusrajoituksia Tanskasta ja Norjasta. Matkustajilta vaaditaan silti negatiivinen testitulos.
Italiasta löydetään lähes 30 miljoonaa Astra Zenecan rokotetta . Euroopan komissio esittää samana päivänä rokotteiden vientiin tiukempi rajoituksia, sillä mm. Astra Zeneca ei ole täyttänyt sovittuja tilausmääriä.
Suomessa vähintään yhden rokoteannoksen saaneita on lähes 760 000. Vasemmistoliitto, Vihreät ja Rkp hyväksyvät suunnitellut liikkumisrajoitukset.
Saksassa liittokansleri Angela Merkel peruu pääsiäiseksi suunnitellun koronasulun.
25. maaliskuuta Hallitus antaa esityksen liikkumisrajoituksista eduskunnalle (ks. ote alla).
THL ja STM kertovat valmistelevansa rokotejärjestyksen muuttamista: rokotteita esitetään jaettavaksi enemmän alueille joissa tilanne on vakavampi, heti kun riskiryhmät on rokotettu. Liikenne- ja viestintävirasto rajoittaa lauantaista lähtien liikennevälineiden matkustajamäärää puoleen Helsingin ja Uudenmaan sairaanhoitopiirin alueella.
Hallituksen esitys eduskunnalle laiksi liikkumisvapauden ja lähikontaktien väliaikaisesta rajoittamisesta
Esityksessä ehdotetaan säädettäväksi perustuslaissa turvatun liikkumisvapauden väliaikaisesta rajoittamisesta väestön suojaamiseksi covid-19-epidemian leviämiseltä. Lailla voidaan rajoittaa tietyllä alueella henkilön liikkumista ja oleskelua muualla kuin kotikunnassa olevassa asuinpaikassa tai muussa siihen rinnastuvassa asuinpaikassa, jos se on välttämätöntä vaikutuksiltaan erityisen vakavaa suuronnettomuutta vastaavan hyvin laajalle levinneen vaarallisen tartuntataudin leviämisen estämiseksi. Esityksessä ehdotetaan lisäksi säädettäväksi velvollisuus käyttää niillä alueilla, joille on säädetty liikkumis- ja oleskelurajoituksia, suun ja nenän peittävää kasvomaskia tai hengityssuojainta sisätiloissa ja liikennevälineissä, joissa on muita kuin samaan talouteen kuuluvia henkilöitä. Esitys annetaan perustuslain 23 §:n mukaisena tilapäisenä poikkeuksena perusoikeuksiin poikkeusoloissa. Laki on tarkoitettu tulemaan voimaan mahdollisimman pian ja olemaan voimassa 14.5.2021 asti.
26. maaliskuuta Brasilia raportoi päiväkohtaisesta kuolinennätyksestä: 3 650 kuollutta vuorokauden aikana. Suomessa löydetään uusi koronamuunnos.
27. maaliskuuta Turussa noin 150 mielenosoittajaa osoittaa mieltään rajoituksia vastaan.
28. maaliskuuta Eduskunta hyväksyy ravintolasulun jatkamista kolmella viikolla pahimilla tautialueilla. Englannissa rajoitusten höllennukset astuvat voimaan. Suomessa tautitilanne on kääntynyt lievään laskuun.
29. maaliskuuta Liikkumisrajoitusten käsittely alkaa. Ylen kyselyn mukaan 72 % ihmisistä kannattaa liikkumisrajoituksia. Johnson & Johnson ilmoittaa aloittavansa rokotetoimitukset 19. huhtikuuta.
30. maaliskuuta HUS:n alueella tartuntalukemat ovat kääntyneet laskuun. Pääkaupunkiseudulla aitoaan palata lähiopetukseen, jos laskusuunta jatkuu. Pirkanmaan sairaanhoitopiirin pandemiaohjausryhmä esittää urheilutilojen sulkemista. Saksa suosittaa Astra Zenecan rokotetta vain yli 60-vuotiaille.
31. maaliskuuta Hallitus kokoontuu Säätytalolle keskustelemaan mm. rokotejärjestyksen muuttamisesta. Perustuslakivaliokunta kumoaa hallituksen esityksen liikkumisrajoituksista.